《次韵王适大水》
宋代·苏辙

高安昔到岁方闰，大水初去城如墟。
危谯堕地瓦破裂，长桥断缆船逃逋。
漂浮隙穴乱群蚁，奔走沙砾摧嘉蔬。
里闾破散兵火后，饮食敝陋鱼虾余。
投荒岂复有便地，遇灾只复伤羸躯。
人言西有蛟蜃穴，闰年每与风雷俱。
漫沟溢壑恣游荡，倾崖拔木曾须臾。
鸡豚浪走不复保，老稚裸泣空长吁。
滞留再与兹水会，沦胥未哂斯民愚。
人生所遇偶然耳，得失何用分锱铢。

作者简介：苏辙（1039—1112年），字子由，汉族，眉州眉山（今属四川）人。嘉祐二年（1057）与其兄苏轼同登进士科。神宗朝，为制置三司条例司属官。因反对王安石变法，出为河南推官。哲宗时，召为秘书省校书郎。元祐元年为右司谏，历官御史中丞、尚书右丞、门下侍郎因事忤哲宗及元丰诸臣，出知汝州，贬筠州、再谪雷州安置，移循州。徽宗立，徙永州、岳州复太中大夫，又降居许州，致仕。自号颍滨遗老。卒，谥文定。唐宋八大家之一，与父洵、兄轼齐名，合称三苏。